Totus vaka
Totus vaka (Thotis) bija viena no Krimuldas pilsnovada vakām, kas 16. gadsimtā atradās vietā, kas ietilpst mūsdienu Siguldas novadā. Pieminēta "Rīgas arhibīskapijas Lībiešu gala jeb Turaidas puses vaku grāmatā" 1550. gadā un šajā laikā tur atradās 22 saimniecības. Vaka atradās 13. gadsimta līvu ciema Totisile vietā, kas atradās Krimuldā netālu no "Stenderiem" un "Upīšiem". Iespējams, ciems nosaukts kāda līvu vecākā vārdā. 17. gadsimtā te izvietojās Totus un Mindres ciemi.